पायलट खेमे से केवल चार नेताओं को जगह, गहलोत खेमे का दबदबा
Congress Raipur Session AICC Members List - कांग्रेस ने रायपुर अधिवेशन से पहले 75 AICC मेंबर बनाए हैं। इनमें 55 मेंबर संगठन चुनावों में चुने हुए और 20 कॉप्टेड मेंबर हैं। AICC सदस्यों में आधे से ज्यादा मंत्री-विधायकों को जगह दी गई है।
कांग्रेस ने रायपुर अधिवेशन से पहले 75 AICC मेंबर बनाए हैं। इनमें 55 मेंबर संगठन चुनावों में चुने हुए और 20 कॉप्टेड मेंबर हैं। AICC सदस्यों में आधे से ज्यादा मंत्री-विधायकों को जगह दी गई है। इस सूची में सीएम अशोक गहलोत खेमे का दबदबा रहा है। खास बात यह है कि 25 सितंबर की घटना के लिए नोटिस वाले उनके नजदीकी तीनों नेताओं को मेंबर नहीं बनाया गया है। सूची में सचिन पायलट के अलावा उनके खेमे से केवल तीन नेताओं को जगह मिली है। एक मंत्री मुरारीलाल मीणा और एक विधायक विराटनगर विधायक इंद्राज गुर्जर के अलावा कुलदीप इंदौरा को जगह मिली है।
सीएम गहलोत के नजदीकी मंत्री शांति धारीवाल, महेश जोशी और आरटीडीसी अध्यक्ष धर्मेंद्र राठौड़ का नाम इस लिस्ट में नहीं है। 25 सितंबर की घटना के लिए नोटिस पाने वाले यही तीन नेता हैं। ये नेता पीसीसी मेंबर हैं, लेकिन धारीवाल और जोशी का नाम एआईसीसी मेंबर में नहीं शामिल करके 25 सितंबर की घटना पर एक्शन के संकेत दे दिए हैं।
सीएम के बेटे वैभव गहलोत, स्पीकर सीपी जोशी एआईसीसी मेंबर 
एआईसीसी मेंबर्स में मंत्री और विधायकों का ज्यादा दबदबा है। सीएम अशोक गहलोत, प्रदेशाध्यक्ष गोविंद सिंह डोटासरा, स्पीकर सीपी जोशी, सचिन पायलट, रघु शर्मा और हरीश चौधरी को निर्वाचित एआईसीसी मेंबर्स में नाम है। मुख्यमंत्री के बेटे और आरसीए अध्यक्ष वैभव गहलोत का भी निर्वाचित एआईसीसी मेंबर में नाम है। मुख्यमंत्री अशोक गहलोत के अलावा 17 मंत्री एआईसीसी मेंबर बने हैं। 11 मंत्रियों को एआईसीसी मेंबर नहीं बनाया है।
50 निर्वाचित एआईसीसी मेंबर की लिस्ट : 
कांग्रेस प्रदेशाध्यक्ष गोविंद सिंह डोटासरा, सीएम अशोक गहलोत, विधानसभा स्पीकर सीपी जोशी, पूर्व प्रदेशाध्यक्ष सचिव पायलट, जितेंद्र सिंह, रघुवीर मीणा, अभिषेक मनु सिंघवी, रामेश्वर डूडी, रघु शर्मा, हरीश चौधरी, मोहन प्रकाश, पवन खेड़ा, धीरज गुर्जर, कुलदीप इंदौरा, जुबेर खान, नीरज डांगी, पुखराज पाराशर, वैभव गहलोत, सीताराम अग्रवाल, ललित तूनवाल, जसवंत गुर्जर, आर सी चौधरी, स्वर्णिम चतुर्वेदी, दिनेश खोड़निया, सीताराम लांबा और संजीता सिहाग।
14 मंत्री : लालचंद कटारिया, भजन लाल जाटव, महेंद्रजीत मालवीय, रामलाल जाट, प्रमोद जैन भाया, प्रताप सिंह खाचरियावास, शाले मोहम्मद, ममता भूपेश, टीकाराम जूली, अशोक चांदना, गोविंद मेघवाल, शकुंतला रावत, राजेंद्र यादव, मुरारी लाल मीणा ।
18 विधायक :  गुरमीत सिंह कुन्नर, राजकुमार शर्मा, राजेंद्र बिधूड़ी, रोहित बोहरा, चेतन डूडी, दानिश अबरार, सुदर्शन सिंह रावत, हाकम अली, दिव्या मदेरणा, कृष्णा पूनिया, इंदिरा मीणा और गणेश घोघरा ।
3 अग्रिम संगठनों के पदाधिकारी : महिला कांग्रेस प्रदेशाध्यक्ष रेहाना रियाज, सेवादल प्रदेशाध्यक्ष हेम सिंह शेखावत, एनएसयूआई प्रदेशाध्यक्ष अभिषेक चौधरी।
20 नेताओं को बनाया कॉप्टेड मेंबर, इनमें तीन मंत्री 8 विधायक 
एआईसीसी के कॉप्टेड मेंबर बनाए गए 20 नेताओं में तीन मंत्री और आठ विधायक शामिल हैं।
तीन मंत्री :  मंत्री बीडी कल्ला, सुखराम बिश्नोई, भंवर सिंह भाटी
8 विधायक : अमीन खान, प्रीति शक्तावत, प्रशांत बैरवा, जगदीश चंद्र जांगिड़, अमित चाचाण,इंद्राज गुर्जर, मंजू मेघवाल,रफीक खान
ये नेता भी कॉप्टेड मेंबर : विजय जांगिड़, संदीप चौधरी, ताराचंद भगौरा, विजेंद्र सिंह सिद्धू, नसीम अख्तर इंसाफ, पुष्पेंद्र भारद्वाज, देशराज मीणा, रूक्ष्मणि कुमारी, मूलचंद मीणा
इन 11 मंत्रियों को नहीं बनाया एआईसीसी मेंबर
मुख्यमंत्री अशोक गहलोत के अलावा 17 मंत्री एआईसीसी मेंबर बने हैं। 11 मंत्रियों को एआईसीसी मेंबर नहीं बनाया है। शांति धारीवाल, महेश जोशी, परसादीलाल मीणा, विश्वेंद्र सिंह, हेमाराम चौधरी, रमेश मीणा, उदयलाल आंजना, ​ब्रजेंद्र ओला, जाहिदा खान, अर्जुन बामणिया, राजेंद्र गुढ़ा कर नाम एआईसीसी मेंबर की लिस्ट से नदारद है। मुख्यमंत्री सहित गहलोत मंत्रिपरिषद में कुल 30 मंत्री हैं, इनमें से 1 मंत्री सुभाष गर्ग आरएलडी से हैं।